เวลาเดินหรืองอเข่าขึ้นลงมักจะมีเสียงดังกึกตลอดเลยค่ะ เป็นมาสองปีจนถึงปัจจุบันก็ยังมีเสียงอยู่ มีอาการปวดเข่าบ้างเล็กน้อยเวลาเดินเยอะๆค่ะ สามารถรักษาหรือลดการเกิดเสียงดังในเข่าได้ยังไงคะ
สวัสดีค่ะ อาการข้อเข่ามีเสียงดังเวลาเดินนั้น อาจเกิดจาก ภาวะข้อเข่าอักเสบเฉียบพลันจากการยกของหนักหรือการลงน้ำหนักมาก ข้อเข่าหรือเส้นเอ็นรอบข้อเข่ามีการเคลื่อนหลังเกิดอุบัติเหตุ ข้อเข่าเสื่อม ซึ่งไม่ค่อยเกิดในคนอายุน้อย ข้อเข่าติดเชื้อ อาจมีข้อปวด บวม แดง ร้อน มีไข้การได้ยินเสียงกรอบแกรบในข้อเข่านั้นอาจเป็นสัญญาณของภาวะข้อเข่าเสื่อม หรือมีข้อเข่าอักเสบได้ แต่ข้อเข่าเสื่อมพบได้น้อยในคนอายุน้อย ที่ไม่มีประวัติอุบัติเหตุหรือเข่าผิดรูปมากๆนำมาก่อนแนะนำการลดการกระแทกบริเวณหัวเข่า หลีกเลี่ยงการนั่งยองๆ การขึ้นบันไดหลายๆชั้น หรือการลุกนั่งบ่อยๆ รับประทานยาแก้ปวด ยาแก้อักเสบที่ไม่ใช่สเตียรอยด์ และที่สำคัญหากมีน้ำหนักเกินควรลดน้ำหนักด้วยควรจะไปพบแพทยถ้าปวดมากขึ้นเรื่อยๆ พักหรือกินยาแล้วไม่ดีขึ้น หรือมีเสียงดังออกมาจากข้ออย่างชัดเจน